Gwanjon Tsofaffin Motocin Kananan Hukumomin Jihar Kano Ya Dace | Gaskiya Ta Fi Kwabo
Home Hatsin Bara Gwanjon Tsofaffin Motocin Kananan Hukumomin Jihar Kano Ya Dace
Gwanjon Tsofaffin Motocin Kananan Hukumomin Jihar Kano Ya Dace
AN bayyana cewa gwanjon tsofaffin motoci na kananan hukumomi Jihar Kano 44 da gwamnatin jihar ta yi abu ne da ya dace idan aka dubi yadda tarin tsofaffin motoci suke jibge a kowace karamar hukuma ba tare da ana amfani da su ba.
Wannan tsokaci ya fito ne daga Malam Adamu Abdullahi a ganawarsa da wakilinmu, inda ya kara da cewa wasu motocin sun dade a ajjiye tun lokaci mai tsawo wasu kuma sun yi lalacewar da ba za su sake yin amfani ba, don haka yin gwanjon su shi ne abu mafi da cewa kamar yadda Gwamnan Jihar Kano Dokta Abdullahi Umar Ganduje ya yi.
Malam Adamu ya bayyana cewa gwamnatin Jihar Kano ta yi tunani mai kyau, kuma duk masu sukar wannan mataki ba su yi wa al’amarin fahimta mai kyau ba shi ne ya sa suke korafin yin gwanjo motocin ba tare da sun dubi muhimmancin abin ba.
Daga karshe ya yi fatar cewa za a bai wa kowace karamar hukuma kudin da aka sayar da motocin da aka sayar mallakinta ta yadda za ta sami gudanar da wasu ayyukan ga al’ummarta.
Previous articleRundunar Sojin Najeriya Ta Kama Wanda Ya Kashe Janar Shuwa A Kano
Next articleBuhari Ya Yi Fushi Kan Rashin Biyan Albashi 25 Ga Wannan Wata